text: През март Заедно в час търси човек за пример в Плевен, Велико Търново, Благоевград, Шумен, София, Лондон и Берлин - Заедно в час
  Дата 2 март, 2017
  С обявяването на последния краен срок за кандидатстване по програма Заедно в час (1 май), продължаваме още по-активно да търсим новите вдъхновяващи учители, които да работят за подобряване достъпа до качествено образование в България. През март ще пътуваме повече из цялата страна, за да открием и срещнем най-подходящите и мотивирани кандидати, които да влязат в класните стаи през септември 2017 г.
  С пълна сила продължаваме срещите преОБРАЗОВАНИЕ с активните и социално ангажирани хора в градовете Плевен, Велико Търново и Шумен. Специални информационни срещи започваме да организираме и в някои от големите университети в страната. Първите са Югозападния и Американския университет в Благоевград.
  Ето и подробна информация за събитията в страната през март:
  ПЛЕВЕН – 1 МАРТ, СРЯДА, 17:30 Ч., Народно читалище "Съгласие 1869"
  ШУМЕН – 13 МАРТ, ПОНЕДЕЛНИК, 13:30 ч. Шуменски университет
  Линк към фейсбук събитие
  ВЕЛИКО ТЪРНОВО – 14 МАРТ, ВТОРНИК, 18:00 Ч., Хотел "Меридиан Болярски"
  БЛАГОЕВГРАД – презентация в Американски университет
  (предстои уточняване на детайлите за събитието)
  БЛАГОЕВГРАД – презентация в Югозападния университет
  Всички гости на срещите ще могат да се включат в дискусия за местните специфики и нужди на образованието и да обсъдят възможни последващи стъпки. Лично от настоящи учители и възпитаници на програмата ще научат повече за мисията на Заедно в час, въздействието върху учениците и предизвикателствата в училище. Присъстващите също ще могат да влязат в обувките на учителите по програмата и да се разрешават реални казуси от класните стаи.
  Събития в чужбина:
  ЛОНДОН – 11 МАРТ, участие на BG Careers Fair London
  ЛОНДОН, 16 март, среща със Заедно в час в сградата на UCL
  БЕРЛИН – 20 МАРТ, 18:30 ч., Български културен институт
  (предстои уточняване на часа за събитието)
  Събития в София (съвместно с партньори):
  Национални дни на кариерата (съвместно с JobTiger) – 14-15 МАРТ, Национален дворец на културата
  Екипът ни ще се включи с щанд по време на най-големия кариерен форум в страната – Национални дни на кариерата на JobTiger. Може да ни намерите на 14 и 15 март в НДК, 2 етаж, щанд 288, за да се запознаете с нашия екип.
  Социални понеделници (съвместно с JCI) – 20 МАРТ, EscoBar
  Продължаваме социалните понеделници с активни неправителствени организации и социално ангажирани хора. Събитията се провеждат веднъж месечно. През март ще научим повече за Съвет на жените бежанки в България, Фабрика за идеи и Khan Academy.